Anunt public

AGENŢIA PENTRU PROTECŢIA MEDIULUI TULCEA

anunţă publicul interesat asupra luării deciziei etapei de încadrare conform H.G. nr.1076/2004, respectiv ca **PUZ „CONSTRUIRE FERMA BOVINE-ELABORARE P.U.Z”**, propus a se amplasa în intravilanul localității Neatârnarea, comuna Beidaud ( F12, T 7, Cc 25, A 26, nc. 33160), județul Tulcea,  având ca titular **S.C. TAUR DOBROGEAN S.R.L.**, nu necesită efectuarea evaluării de mediu pentru planuri și programe, conform H.G.1076/2004, pentru planul precizat.

**Motivele care au stat la baza luării deciziei:**

* Mărimea planului- suprafața studiată prin plan este de 93 000 mp, iar suprafața efectivă a planului este de 46357 mp. Din această suprafață, vor exista două subzone:
* Subzona de ferme zootehnice desfășurată pe o suprafață de 13147,43 mp, cu următorul bilanț teritorial: suprafața 4601,609 mp va reprezenta aria construită; 3057,06 mp va reprezenta platforme, alei; 5489,051 mp spațiu verde.
* Subzona de servicii utilaje agricole și depozite desfășurată pe o suprafață de 33209.57 mp, cu următorul bilanț teritorial: suprafața 11 623,35 mp va reprezenta aria construită; 8302,39 mp va reprezenta platforme, alei; 13283,82 mp spațiu verde.

Indici de ocupare: P.O.T max. propus =35%, C.U.T. max.propus=1.

 Vecinătățile amplasamentului sunt:

 \*la nord-domeniu public al comunei Beidaud-drum de exploatare

 \*la sud –domeniu public al comunei Beidaud-drum comunal

 \*la vest- domeniu public al comunei Beidaud-drum de exploatare

 \*la est- domeniu public al comunei Beidaud-drum de exploatare

* Amplasamentul planului este în intravilanul localității, la limită cu extravilan, pe un teren proprietate privată, cu folosinta actuală de teren arabil și curti constructii, într-o zonă cu activitați de crestere a animalelor si activitati agricole (ferme).
* Alimentarea cu apă se va realiza din sursă proprie, prin intermediul unui put forat, iar evacuarea apelor uzate menajere se va realia într-un bazin vidanjabil , iar pentru dejecții se va folosi un bazin de stocare dejectii cu o capacitate de cca. 2279,64 mc. Titularul a obținut avizul de gospodărire a apelor nr. 60/21.09.2017, emis de Sistemul de Gospodărire a Apelor Tulcea.
* Accesul rutier pe amplasament se va realiza prin intermediul drumului comunal.
* Terenul se află la cca. 200 m de perimetrul unutăților de locuit. Titularul a obținut notificarea nr. 318/11.09.2017, cu condiții, emisă de Direcția de Sănătate Publică Tulcea.
* Localizarea planului în raport cu zonele protejate-perimetrul propus se află în arii protejate, respectiv ROSPA 0100 Stepa Casimcea, dar nu va afecta semnificativ speciile de păsări sau habitate pentru care a fost desemnată această arie protejată deoarece: amplasamentul planului este situat în intravilan și nu se regăsesc specii sau habitate de interes comunitar sau alte specii protejate care să fie afectate; prin realizarea planului nu se vor reduce/ fragmenta habitate, nu se vor afecta factorii care determină menținerea stării favorabile de conservare și nu vor utiliza resurse naturale de care depinde biodiversitatea.

 Informaţiile cu privire la planul menţionat pot fi consultate la sediul A.P.M. Tulcea, str.14 Noiembrie, nr.5, tel.0240510622, de luni până joi între orele 08,00-16,30 şi vineri între orele 08,00-14,00.

 Observaţiile publicului se vor primi in scris la A.P.M. Tulcea, telefon/fax 0240 /510622, 0240/510621, e-mail office@apmtl.anpm.ro, în termen de 10 zile calendaristice de la data publicării anunţului.

Postat la A.P.M. Tulcea

28.09.2017